เรื่องร้องเรียน (ทางเท้า,กีดขวาง,จราจร,ถนน) วันที่ 2022-09-30 13:36:23 — แขวงท่าแร้ง เขตบางเขน กรุงเทพมหานคร
ผมและแฟนใช้เส้นทางนี้ทุกวันและเกือบจะตลอดทั้งวัน พบเห็นรถเร่เป็น 10 กว่าคัน จอดอยู่กับที่เปิดท้ายขายของ ผัก ผลไม้ต่างๆ ทั้งบนถนนและบนทางเท้า ทั้งยังนำผัก ผลไม้ ป้าย และสิ่งของต่างๆมาวางกีดขวางบนทางเท้า จะเดินบนทางเท้าก็มีของๆเขาเกะกะเต็มไปหมด จะจอดรถด้านในทานข้าวก็ไม่ได้ ออกมาไล่ไม่ให้จอด อ้างว่าปิดหน้าร้านและเป็นที่สำหรับเขาใช้จอดขายของ ห้ามจอดตรงนี้ ใช้คำพูดถ้อยคำที่หยาบคายและพร้อมที่จะใช้กำลังและพรรคพวกเข้าทำร้ายร่างกายเสมอ รถเร่ที่จอดเปิดท้ายขายผักผลไม้เหล่านี้จะยึดถนนเลนด้านในไปเลย 1 เลน ทำให้รถไม่สามารถสัญจรได้เลย และยังทำให้เกิดอุบัติเหตุต่อผู้สัญจรบ่อยครั้งมาก รวมทั้งรถของผมและครอบครัวผมด้วยหลายครั้ง ครั้งหนึ่งรถคันหน้าขับหักเข้าซ้ายเพื่อจะซื้อของ ทำให้รถมอเตอร์ไซค์ที่ขับตีคู่มากับรถผมหักหลบมาชนและเฉี่ยวที่ด้านหน้ารถของผมอย่างจัง  ครั้งสองรถคันข้างหน้าชลอความเร็วและหักเข้าซ้ายเพื่อจะซื้อของอย่างกระทันหัน ทำให้รถของผมชนท้ายรถของเขา ได้รับความเสียหายและผมบาดเจ็บ ครั้งที่สาม ผมออกจากซอยก็มองไม่เห็นรถทางตรงที่วิ่งมาทางขวามือ เพราะรถเร่ขายของเขาจอดปิดปากซอยทางขวามืออยู่ เมื่อผมขับออกไป รถทางตรงวิ่งเข้าชนด้านหน้ารถของผม....        ถนนเส้นนี้รถเยอะมาก รถติดและเยอะมากโดยเฉพาะช่วงเช้าและเย็น รถเร่เหล่านี้เขายึดถนนเลนด้านในไปเลย 1 เลน ทำให้เหลือที่รถวิ่งได้น้อย เป็นสาเหตุของรถติด รถเร่บางคันบ้างก็จอดปิดการมองเห็นทางเข้า-ออกของซอยบ้าง ปิดหน้าร้านขายของบ้าง ปิด-ขวางหน้าบ้านบ้าง ทำให้ชาวบ้านและผู้ที่อาศัยอยู่ในบริเวณนั้นเดือดร้อน รวมทั้งผู้ที่ใช้เส้นทางนี้ด้วย ผมและครอบครัว รวมทั้งคนอื่นๆ เคยแจ้งไปยังสถานีตำรวจในเขตที่ต้องรับผิดชอบและฝ่ายเทศกิจของเขตบางเขนแล้วนับเป็นสิบๆ ครั้งจนนับครั้งไม่ถ้วน แต่ก็ไม่มีผลแต่อย่างใด เมื่อผมหรือผู้ร้องเรียน ได้โทรไปร้องเรียนที่เจ้าหน้าที่เทศกิจบางเขน เรื่องจอดรถขายของบนถนนหลวง ก็จะมีเจ้าหน้าที่เทศกิจบางคนโทรบอกผู้ค้ารถเร่ที่สนิทกัน ให้รีบไปบอกผู้ค้ารถเร่คันที่โดนร้องเรียนให้เก็บของขึ้นไปขายบนทางเท้าก่อนที่จะมีเจ้าหน้าที่เทศกิจอีกชุดหนึ่งออกไปตรวจตามที่ได้รับเรื่องร้องเรียน และเมื่อเจ้าหน้าที่เทศกิจชุดตรวจกลับไปแล้ว ก็จะขนของกลับลงมาขายที่รถเร่ตามเดิม และเจ้าหน้าที่เทศกิจชุดตรวจจะออกมาตรวจเฉพาะรถคันที่มีการร้องเรียนเข้ามา ส่วนคันอื่นๆ ก็ปล่อยให้จอดขายได้ตามเดิม ผมมองว่าเจ้าหน้าที่เทศกิจกำลังปกป้องผู้ค้ารถเร่เหล่านี้ เพราะกลัวจะเสียผลประโยชน์จากการเรียกเก็บเงินรถเร่ขายของ ทุกเดือน สาเหตุคงมาจากทางรถเร่ขายของเหล่านี้ เขาได้จ่ายส่วยติดสินบนให้กับทางเจ้าหน้าที่เทศกิจของเขตบางเขนคันละ 1,000บาท บางคัน 2,000 บาทต่อเดือน ผมทราบมาจากปากของพ่อค้า แม่ค้ารถเร่เหล่านี้เองครับ เขาพูดออกมาจากปากของเขาเอง เพราะผมอยากรู้ ผมเลยเข้าไปซื้อของของพวกเขาและลองถามเขาว่า มาจอดขายของในที่สาธารณะส่วนกลางแบบนี้ต้องเสียค่าอะไรให้ใครบ้างไหม พวกเขาก็ตอบผมว่า เสียให้เจ้าหน้าที่เทศกิจเดือน 1,000 บาท บางคันก็ 2,000 บาท  และมีอยู่ช่วงหนึ่งครับ ที่ทางรถเร่เหล่านี้ขนของขึ้นมาขายบนฟุตบาททางเท้าด้านในเป็นเวลาหลายอาทิตย์ เนื่องจากมีผู้ร้องเรียน ได้ร้องเรียนไปยังท่านผู้ว่า และก็เหมือนเดิมครับ ทางเจ้าหน้าที่เทศกิจเขตบางเขนจะโทรแจ้งให้ผู้ค้ารถเร่ที่สนิทกันไปบอก ไปแจ้งข่าวให้ผู้ต้ารถเร่ทุกๆคันรู้และเตรียมตัว เก็บของก่อนที่ท่านผู้ว่าจะมาตรวจ ซึ่งผมก็มองว่าเป็นการทำผักชีโรยหน้า  เมื่อท่านผู้ว่ากลับ และผ่านไปได้ไม่กี่วันก็ให้กลับขนของลงมาขายบนรถเร่ได้เหมือนเดิม ซึ่งผมและครอบครัวตลอดจนผู้พักอาศัยและสัญจรผ่านบนถนนเส้นนี้ เดือนร้อนเป็นอย่างมากตลอด 4-5ปี ที่ผ่านมา ***พิกัด ถนนตัดใหม่ หรือ ถนนเทพรักษ์ ตั้งแต่ เทพรักษ์ซอย45 เป็นต้นไป ยาวไปตลอดทั้งเส้น และทั้งสองฝั่งถนนเลยครับ (ตรงถนนเส้นสะพานใหม่ ถนนตัดใหม่ที่อยู่ตรงกลางระหว่างบิ๊กซีสะพานใหม่กับโรงพยาบาลCGHสะพานใหม่ครับ ถ้าขับรถมาจากทางรังสิต จะเห็นบิ๊กซีสะพานใหม่ พอสุดห้างบิ๊กซีแล้วเลี้ยวซ้ายครับ